HK agro Topoľčany

HK agro Topoľčany je slovenský mužský hádzanársky klub z Topoľčian, trojnásobný majster Slovenska v sezónach 1994/95, 1995/96 a 1997/98. Klub sa zaslúžil o jedno víťazstvo v Slovenskom pohári. Bol založený v roku 1951. Medzi hlavné klubové farby patria biela, červená a čierna. V sezóne 2017/18 využíval klub výnimočne aj štvrtú farbu dresov a to modrú. Domáce zápasy hrá v hale patriacej mestu s názvom Mestská športová hala Topoľčany. Niekoľkokrát sa predstavil aj v európskych súťažiach. Jeho najväčší európsky úspech je semifinále v Pohári EHF v sezóne 1997/98. Je účastník najvyššej domácej súťaže Niké Handball Extraligy.

Predchádzajúce názvy klubu 
 Lokomotíva Topoľčany
 TS Topoľčany
 HO Poľnohospodár Topoľčany VTJ
 Agro VTJ Topoľčany
 Agro VÚB Topoľčany
 HC Topoľčany
 HC THP Topvar Topoľčany
 TOP Hand Club

Úspechy 
Slovenská extraliga
 3 x 1994/95, 1995/96, 1997/98
 2 x 2013/14, 2017/18
 3 x 1996/97, 2014/15, 2016/17

Víťaz Slovenského pohára
 1 x 1994

Európske súťaže 
Liga majstrov EHF
 1995/96: kvalifikačné kolo
 1996/97: 16-finále

Pohár víťazov pohárov EHF
 1994/95: 16-finále

Pohár EHF
 1997/98: semifinále
 2013/14: 3. kolo

Mestský pohár EHF
 1993/94: semifinále

Sezóny 

 Sezóna 2019/2020 predčasne ukončená (anulovaná) z dôvodu pandémie koronavírusu.

 Sezóna 2020/2021 odohraná bez nadstavbovej časti.

História hádzanej v Topoľčanoch 

Nadšenci športu upravili dvor Sokolovne aj pre hádzanú. Na tomto svojpomocne vybudovanom ihrisku, začali v tom čase trénovať aj muži. V roku 1957 sa hráči Lokomotívy Topoľčany stali majstrom nitrianskeho kraja. Kvalifikáciu o postup do II. ligy, družstvo neabsolvovalo z technických príčin. Hráči Lokomotívy Topoľčany mali šťastie, keď sa z II. ligy odhlásilo mužstvo Dukla Martin. Na jeseň v ročníku 1958/59 sa topoľčianski diváci dočkali prvého ligového zápasu. V ročníku 1960/61 nastala kríza v mužskej hádzanej, viacerí hráči prestali s aktívnou činnosťou, nebolo možné doplniť mladých hráčov. Po opustení II. ligy sa družstvo mužov vrátilo do divízie, kde hralo so striedavými úspechmi v sezóne 1961/62. Po tomto ročníku vzhľadom na to, že nebolo možné doplniť káder z mužstva dorastencov, hádzaná mužov sa v ďalších ročníkoch nehrala. V tomto období až do roku 1968 sa hrala v Topoľčanoch iba hádzaná žien. V rokoch 1963/68 sa hrala mládežnícka hádzaná. K oživeniu mužskej hádzanej dochádza v roku 1969, keď sa založil oddiel hádzanej pri TS Topoľčany.

V rokoch 1970-72 hralo družstvo mužov v divízií, keď od 1. marca 1971 prevzal oddiel hádzanej Agrostav Topoľčany, čím sa vytvorila nová TJ v meste. V roku 1972 boli už pod vedením výboru TJ pri Agrostave muži úspešní a postúpili do SNL. Bolo to po 11. rokoch, keď sa v Topoľčanoch znovu začala hrať SNL mužov.

V 90-tych rokoch klub prešiel mnohými názvami. Pod názvom HO Poľnohospodár VTJ Topoľčany v súťažnom ročníku 1992/93 4. miesto federálna liga, 3. miesto v Slovenskej súťaži a účasť v európskom pohári CITY CUP, v ktorom skončili v štvrťfinále. Pod názvom Poľnohospodár Topoľčany získal v roku 1993/94 víťazstvo v Slovenskom pohári, a právo štartovať v pohári PVP, kde skončili v prvom kole. V roku 1994/95 pod názvom HC AGRO VTJ prvý titul, 1995/96 druhý titul majstra Slovenska, 1996/97 tretie miesto. A v roku 1997/98 sa klub tešil z tretieho titulu majstra Slovenska. Najväčším úspechom na medzinárodnej úrovni je nepochybne semifinále v Pohári EHF 1997/98. Po týchto úspechoch 11 rokov pracoval klub vo veľmi skromných podmienkach, ale bolo dôležité udržanie hádzanej v meste Topoľčany. V roku 2013/14 druhé miesto v slovenskej extralige. 2014/15 tretie miesto, 2016/17 tretie miesto a v sezóne 2017/2018 druhé miesto.

Na valnom zhromaždení v decembri roku 2018 ohlásil odstúpenie prezident klubu a zároveň hlavný sponzor klubu Alexander Mallo, na ktorom sa zároveň zaviazal k uhradeniu nevyplatených finančných dotácii v hodnote niekoľko desiatok tisíc euro, čo spôsobilo klubu nemalé problémy, vedúce až k situácii v ktorej niektorí hráči opustili klub, a zároveň ho žalujú za nevyplatené mzdy.

V auguste 2019 zmenil klub názov z pôvodného HK agro Topoľčany na Mestský hádzanársky klub Topoľčany, z dôvodu, že pôvodný sponzor Agrostav už nie je sponzorom hádzanej a popredné miesto sponzora prebralo mesto Topoľčany.

Koncom augusta 2019 potvrdil prezident klubu Martin Miženko, že klub bude aj v sezóne 2019/2020 pokračovať naďalej ako HK agro Topoľčany, z dôvodu finančnej náročnosti na klub.

Celú sezónu 2020/21 vystupuje klub v extralige iba s vlastnými odchovancami, primárne s hráčmi zo staršieho dorastu (18/19 ročný), čo vedie k veľmi upadajúcim výkonom v slovenskej extralige.

Počas dlhoročnej histórie klubu, pôsobil klub najmä s vlastnými odchovancami a niekoľkými legionármi z rôznych krajín Ukrajina, Severné Macedónsko, Litva, Česko, Čile, Argentína, Portoriko, Chorvátsko, a Srbsko. 

Počas valného zhromaždenia dňa 1. apríla 2022 odstúpil z pozície prezidenta klubu Martin Miženko, ktorý zo svojich časových dôvodov nedokázal poskytnúť klubu dostatočný priestor. Novozvoleným prezidentom sa stal Peter Krošlák a viceprezidentom Ľubomír Šmantík.

Sezóna 2022/23

Zostava počas sezóny 2022/2023

Výsledky zápasov v sezóne 2021/22 

 Zelená - výhra Topoľčany
 Červená - prehra Topoľčany
 Žltá - remíza
 Biela - neodohraný zápas
 Tyrkysová - kontumácia po odstúpení Košice Crows

Prestupy v sezóne 2022/23 
Tím pred sezónou opustili:

  77 Victor Donoso -> BM Proin
  08 Emilio Valenzuela
  36 Francisco Ahumada -> SSV Bozen Handball
  35 Daniel Montecino 
  18 Matus Matias Paya
  10 Juan Pauloni -> Pallamano Conversano
  37 Pablo Monge ->  KH ISMM Kopřivnice
  24 Luis Fraguada
  20 Lukáš Sobota -> HK Kúpele Bojnice
  32 Marco Marián Kober -> Ukončil športovú kariéru
  21 Peter Vrábel 
  69 Marek Pacoň -> Ukončil športovú kariéru 

Tím pred sezónou posilnili: 

 Tréner Dragoslav Punoševac
  14 Jakub Tóth -  HKM Šaľa
  7 Filip Kováč - HáO TJ Slovan Modra
  51 Miroslav Jovanovski - Teteks Tetovo
  24 David Pavkovič 
  31 Lazar Panovski
  6   Djordje Čolovič
  0   Ratko Gugolj
  0   Ilija Basta
  0   Lazar Gugolj
  0   Lazar Panovski

Slávni hráči obliekajúci dres HK agro Topoľčany 

  Michal Meluš                             

  Juraj Briatka
  Martin Briatka
  Marek Hlinka
  Martin Slaninka
  Víctor Donoso
  Patrik Hruščák
  Marek Kováčech
  Michal Urban 
  Juraj Urban
  Dávid Michalka 
  František Zaťko
  Martin Valent 
  Dezider Jakubička
  Richard Štochl

Referencie

Externé odkazy 
Oficiálna webová stránka klubu
Profil klubu na stránke the-sports.org

Zdroje  
Webová stránka klubu
Webová stránka SZH
Webová stránka EHF

Slovenské hádzanárske kluby
Šport v Topoľčanoch
Organizácie založené v 1951